ג'קי מייסון

ג'קי מייסון (באנגלית: Jackie Mason; 9 ביוני 1928 – 24 ביולי 2021) היה שחקן וסטנדאפיסט יהודי-אמריקאי.

ביוגרפיה
מייסון נולד בשיבויגן שבויסקונסין כיעקב משה הכהן מזא"ה. למד בסיטי קולג' של ניו יורק ובמתיבתא תפארת ירושלים, שם הוסמך לרבנות על ידי הרב משה פיינשטיין.

מייסון היה ידוע כאחד שנהנה מיצירת פרובוקציות באמצעות אי-תקינות פוליטית ועל תצפיותיו על החיים האמריקאים והיהודיים.

הוא היה מעורב בסערה תקשורתית לאחר שלכאורה הראה לאד סאליבן "אצבע משולשת". מייסון הכחיש זאת, והתעקש שמספר אצבעות הופנו לעברו וסאליבן הניח שהוא הראה לו אצבע משולשת. מייסון לבסוף הגיש תביעה על הוצאת דיבה נגד סאליבן, וזכה במשפט.

בשנת 1991, הוא הותקף על ידי ארגוני אפרו-אמריקאים בארצות הברית לאחר שהתייחס לראש עיריית ניו יורק דייוויד דינקינס האפרו-אמריקאי כ"שוורצע עם שפם".

בסקר שנערך בשנת 2005 על ידי ערוץ 4 הבריטי לבחירת הקומיקאי של הקומיקאים, הוא נמנה בין 50 המקומות הראשונים.

מייסון מדורג במקום ה-63 ברשימת 100 הסטנדאפיסטים הגדולים בכל הזמנים של הקומדי סנטרל.

הוא דיבב בסדרה "משפחת סימפסון" את אביו הרבי של קראסטי הליצן.

נפטר ב-24 ביולי 2021 בבית החולים מאונט סיני שבמנהטן, ניו יורק, בגיל 93.

קישורים חיצוניים

הערות שוליים

ניו יורק: אישים
בוגרי הסיטי קולג' של ניו יורק
קומיקאים יהודים אמריקאים
זוכי אמי בפריים טיים: דיבוב
זוכי אמי בפריים טיים: תסריט
זוכי פרס טוני לשם כבוד
אמני וורנר רקורדס
אמני אנג'ל רקורדס
אמריקאים שנולדו ב-1928
אמריקאים שנפטרו ב-2021